Publication: Magyar Közlöny
Issue: MK-2010-120 (Year: 2010, Number: 120)
Era: contemporary
Section: A közigazgatási hatósági eljárás és szolgáltatás általános szabályairól szóló 2004. évi CXL. törvény 82. §-ának
Paragraph Index: 463

(2) bekezdése értelmében a hatóság által valamely tény, adat, jogosultság vagy állapot igazolására kiállított okiratot, mindezek más hasonló módon történõ igazolását, valamint a hatósági nyilvántartásba történt bejegyzést határozatnak kell tekinteni. Az említett utalvány tehát közokirat, melynek nem mond ellent az, hogy azon a kedvezmény igénybevételének tényét (amely értelemszerûen nem közhiteles adat) a közforgalmú közlekedési vállalat alkalmazottja jegyzi fel, továbbá az sem, hogy – nem arcképes okiratról lévén szó – a személyazonosság igazolásához (akárcsak a TAJ-kártya esetében) fényképpel ellátott közokirat felmutatása szükséges. A közokirati minõség szempontjából nincs jelentõsége annak, hogy a „Nyugdíjasok utazási utalványa” megjelenési formáját a jogszabály nem írja elõ. A 85/2007. (IV. 25.) Korm. rendelet 7. §-ának (1) bekezdésén alapuló „utazási utalvány” viszont értelemszerûen nem köz-, hanem magánokirat, minthogy azt a kibocsátó akkor is munkáltatóként (közalkalmazotti, közszolgálati, szolgálati jogviszony, vagy munkaviszony keretében) állítja ki, ha egyébként hatósági hatáskört gyakorol. A fentebb kifejtettekre figyelemmel a Legfelsõbb Bíróság büntetõ, közigazgatási és polgári közös jogegységi tanácsa a jogalkalmazás egységének biztosítása érdekében (Bszi. 27. §) a rendelkezõ részben foglaltak szerint határozott, s közzéteszi. Budapest, 2010. július 5. Dr. Baka András s. k., a jogegységi tanács elnöke Dr. Akácz József s. k., Dr. Demeter Ferencné s. k., elõadó bíró bíró Dr. Édes Tamás s. k., Dr. Katona Sándor s. k., bíró bíró Dr. Kárpáti Zoltán s. k., Dr. Zanathy János s. k., bíró bíró IX. Határozatok Tára

Source: https://magyarkozlony.hu/hivatalos-lapok/b3ffcc3f935d1561482164688e235f9317c47508/dokumentumok/fd0b64d677e3fdf9e4e3c359c70586a76bb74041/letoltes